Vilhelms Frīdrihs fon Ungerns-Šternbergs

Barons Vilhelms Frīdrihs fon Ungerns-Šternbergs (, 1752-1832) ieņēma augstu vietu Vidzemes guberņas sociālajā hierarhijā 18. gs. beigās un 19. gs. sākumā. Viņš bija Vidzemes provinces padomnieks un Zemes tiesas asesors (1784-85). Vidzemes landrātu kolēģijas un hoftiesas loceklis (1821), galma padomnieks.

 Dzīvesgājums 
Dzimis 1752. gada 13. jūnijā tagadējā Braslavas pagasta Urgas muižas (Orgishof) īpašnieka Johana Ādolfa fon Ungerna-Šternberga un viņa sievas Šarlotes (dzim. de la Barre) ģimenē. Studēja tieslietas Leipcigas universitātē (1770). Strādāja Vidzemes galma tiesā (1773), bija Vidzemes bruņniecības notārs (1775). 
No 1780. gada bija Rīgas Zemes tiesas (Rigasche Landgericht) loceklis, tiesnesis (1782), Vidzemes Zemes virstiesas (Oberlandesgericht) loceklis (no 1783), galma padomnieks (1790).

No 1797. gada Vidzemes  landrāts un galma tiesas (Hofgericht) loceklis. 

Miris Rīgā 1832. gada 23. martā.

 Sabiedriskā darbība 
Vilhelms Frīdrihs fon Ungerns-Šternbergs bija Rīgas ložas „Apollo” krēsla meistars (1784-1794), kapitula loceklis ar 6.grādu (1785). Vidzemes ložu provinciālais lielmeistars (1787-94) Anglijas lielložas savienības sastāvā.Серков А. И. Русское масонство, 1731—2000. Энциклопедический словарь. — Москва, 2001
Kurzemes literatūras un mākslas biedrības loceklis (1818). 

Vidzemes Likumu komisijas (Gesetzkommission) prezidents (1819-1824). Veicinājis Baltijas provinču dokumentu pētniecību Kēnigsbergas Vācu ordeņa arhīvā, ko veica E. Henings.

 Atsauces 

Kategorija:1752. gadā dzimušie
Kategorija:1832. gadā mirušie
Kategorija:Limbažu novadā dzimušie
Kategorija:Ungerni-Šternbergi
Kategorija:Vācbaltieši
Kategorija:Brīvmūrnieki
Kategorija:Krievijas Impērijas galma padomnieki